kardosdrur/scandi-wiki huggingface dataset:
US Open-mesterskabet i damedouble 2018

US Open-mesterskabet i damedouble 2018 var den 130. turnering om US Open-mesterskabet i damedouble. Turneringen var en del af US Open 2018 og blev spillet i USTA Billie Jean King National Tennis Center i New York City, USA i perioden 29. august - 9. september 2018.

Mesterskabet blev vundet af Ashleigh Barty og CoCo Vandeweghe, som dermed begge vandt deres første grand slam-titel i deres respektive karrierer, efter at de to spillere tilsammen tidligere havde været i seks grand slam-finaler i damedouble og mixed double uden at smage sejrens sødme. I finalen vandt den australsk-amerikanske duo over Australian Open-mestrene Tímea Babos og Kristina Mladenovic, der var seedet som nr. 2, med 3-6, 7-6(2), 7-6(6) i en kamp, der varede 2 timer og 30 minutter og blev spillet med skydetaget lukket på Arthur Ashe Stadium. De 13.-seedede vindere havde undervejs til deres første grand slam-finale som makkere besejret det topseedede par, Barbora Krejčíková og Kateřina Siniaková, i semifnalen og afværgede i løbet af finalen to matchbolde ved stillingen 4-5 (15-40) i andet sæt og en matchbold i det afgørende sæts tiebreak ved stillingen 5-6. Parret vandt dermed deres anden titel i 2018, idet de tidligere på sæsonen havde vundet Miami Open 2018.

Latisha Chan og Martina Hingis var forsvarende mestre, men efter Hingis' karriestop stillede Chan op til sit titelforsvar sammen med Viktorija Azarenka. Det taiwanesisk-hviderussiske par blev slået ud i anden runde, hvor de opgav midt i første sæt mod Raquel Atawo og Anna-Lena Grönefeld.

Pengepræmier og ranglistepoint 

Den samlede præmiesum til spillerne i damedouble androg $ 3.070.420 (ekskl. per diem), hvilket var en stigning på 3,5 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2018
 US Open-mesterskabet i damesingle 2018
 US Open-mesterskabet i herredouble 2018
 US Open-mesterskabet i mixed double 2018

Eksterne henvisninger 
 US Open

Noter 

US Open 2018
2018
WTA Tour 2018
Akademisk Kvarter (tidsskrift)

Akademisk Kvarter er et dansk humanistisk, akademisk tidsskrift, der udgives af Aalborg Universitet. Tidsskiftet, der organiserer sine udgivelse omkring temaer som fx ”Rejser”, ”Fritid” eller ”Ikoner”, kom med sit første nummer i 2010, og hidtil er der udkommet 15 numre. Tidsskriftet udkommer kun i digital form, er fagfællebedømt og udgiver forskning både inden for litteraturvidenskab, filmvidenskab, historie, filosofi og andre humanistiske fag.

Eksterne link 

 Akademisk Kvarter, officiel hjemmeside

Tidsskrifter fra Danmark
Etableret i 2010
Retfærdigt Rusland

Retfærdigt Rusland (, ) er et socialdemokratisk politisk parti i Den Russiske Føderation, der siden 2016 har haft 23 af 450 pladser i Statsdumaen.

Partiet blev dannet den 28. oktober 2006 som en fusion af venstreorienterede af "Rodina", det "Russiske livs parti" og det "Russiske Pensionistpartiet". Senere er yderligere seks mindre partier blevet optaget. [14] Retfærdigt Ruslands platform er baseret på principperne om rimelighed, frihed og solidaritet. [15] Partiet opfordrer til skabelsen af "Ny socialisme i det 21. århundrede", som garanterer rettigheder og friheder for den enkelte og sikrer et velfungerende velfærdssamfund. I 2011 blev Nikolaj Levitjev valgt som partiformand, efterfølgende Sergej Mironov, der har ledt partiet i 2006-2011. Den 27. oktober 2013 blev Mironov igen valgt som partiformand.

Referencer

Eksterne henvisninger 

Politiske partier i Rusland
Etableret i 2006
Socialdemokratiske partier
FK Jerv

Fotballklubben Jerv er en norsk fodboldklub hjemmehørende i Grimstad. Klubben blev grundlagt i 1921 under navnet Vestergatens FK.

Eksterne henvisninger 

 FK Jervs officielle websted 

Jerv, FK
Etableret i 1921
Grimstad
Ulsberg Station

Ulsberg Station (Ulsberg stasjon) er en tidligere jernbanestation på Dovrebanen, der ligger i Rennebu kommune i Norge.

Stationen blev åbnet officielt 20. september 1921 sammen med den sidste del af banen mellem Dombås og Støren. Stationen skulle egentlig have heddet Austberg, men den blev åbnet som Ulsberg. Den blev fjernstyret 24. juni 1968 og gjort ubemandet 1. oktober 1970. Betjeningen med persontog blev indstillet 28. maj 1989 men genoptaget fra 29. august 1993 til 11. juni 2000. Derefter har stationen fungeret som fjernstyret krydsningsspor.

I en kort periode fra 15. december 1917 blev stationen drevet provisorisk, efter at strækningen mellem Gisna og Berkåk var gjort færdig.

Litteratur

Eksterne henvisninger

Noter 

Stationer på Dovrebanen
Jernbanestationer i Norge uden persontrafik
Etableret i 1921
Jernbanestationer i Trøndelag
Veldre Station

Veldre Station (Veldre stasjon) var en jernbanestation på Dovrebanen, der lå i Ringsaker kommune i Norge.

Stationen åbnede 15. november 1894, da banen blev forlænget fra Hamar til Tretten. Den blev nedgraderet til trinbræt 22. september 1965 og nedlagt 29. maj 1988.

Stationsbygningen blev tegnet af Paul Due og var typisk for hans mellemstationer på strækningen. Den blev revet ned i 1970.

Litteratur

Eksterne henvisninger 

Stationer på Dovrebanen
Nedlagte jernbanestationer i Norge
Etableret i 1894
Ophørt i 1988
Jernbanestationer i Hedmark
Vålåsjø Station

Vålåsjø Station (Vålåsjø stoppested) er en tidligere jernbanestation på Dovrebanen, der ligger ved Vålåsjøens østlige ende i Dovre kommune i Norge.

Stationen åbnede som holdeplads 20. september 1921 sammen med den sidste del af banen mellem Dombås og Støren. Den blev nedgraderet til trinbræt 1. oktober 1958. Betjeningen med persontog ophørte 27. maj 1990, og 15. november 1992 blev stationen nedlagt.

I 2013 etableredes et 710 meter krydsningsspor ved den tidligere station, så to godstog kan mødes der.

Litteratur

Eksterne henvisninger

Noter 

Stationer på Dovrebanen
Jernbanestationer i Norge uden persontrafik
Etableret i 1921
Jernbanestationer i Oppland
Øyer Station

Øyer Station (Øyer stasjon) er en tidligere jernbanestation på Dovrebanen, der ligger i Øyer kommune i Norge.

Stationen åbnede 15. november 1894, da banen blev forlænget fra Hamar til Tretten. Oprindeligt hed den Øier, men den skiftede navn til Øyer 1. juni 1919. Den blev fjernstyret 14. december 1966 og gjort ubemandet i 1967. Betjeningen med persontog ophørte 29. maj 1988, hvorefter stationen har fungeret som fjernstyret krydsningsspor.

Stationsbygningen blev opført til åbningen i 1894 efter tegninger af Paul Due.

Litteratur

Eksterne henvisninger 

Stationer på Dovrebanen
Jernbanestationer i Norge uden persontrafik
Etableret i 1894
Jernbanestationer i Oppland
Champagne (film)

Champagne er en britisk stumfilm fra 1928 instrueret af Alfred Hitchcock og med Betty Balfour, Jean Bradin og Gordon Harker i hovedrollerne.

Medvirkende 
 Betty Balfour som pigen
 Jean Bradin som drengen
 Ferdinand von Alten som Manden
 Gordon Harker som far

Eksterne henvisninger 
 

Britiske film fra 1928
Stumfilm fra Storbritannien
Film baseret på bøger
Film instrueret af Alfred Hitchcock
US Open-mesterskabet i mixed double 2018

US Open-mesterskabet i mixed double 2018 var den 126. turnering om US Open-mesterskabet i mixed double. Turneringen var en del af US Open 2018 og blev spillet i USTA Billie Jean King National Tennis Center i New York City, USA i perioden 30. august - 8. september 2018 med deltagelse af 32 par.

Mesterskabet blev vundet af Bethanie Mattek-Sands og Jamie Murray, som i finalen besejrede Alicja Rosolska og Nikola Mektić med 2-6, 6-3, 11-9 i den første US Open-finale i mixed double mellem to useedede par siden 2009. Efter at have været bagud med 1-4 tilspillede Mattek-Sands og Murray sig tre matchbolde ved stillingen 9-6 i matchtiebreaken, men de blev alle tre afværget, inden parret efter en time og 21 minutters spil vandt titlen på deres fjerde matchbold. Dermed forsvarede Jamie Murray det mesterskab, han året før havde vundet sammen med Martina Hingis, og han blev dermed den første spiller til at forsvare et US Open-mesterskab i mixed double, siden Bob Bryan udførte den bedrift i 2004.

Bethanie Mattek-Sands vandt US Open-mesterskabet i mixed double for første gang, idet hendes indtil da bedste resultat havde været en finaleplads i 2015 med Sam Querrey som makker, og det var hendes tredje grand slam-titel i mixed double i karrieren. Hun nåede samtidig op på i alt otte grand slam-titler, når man også medregnede hendes fem titler i damedouble. Det var hendes første turneringssejr, siden hun pådrog sig en alvorlig knæskade ved Wimbledon-mesterskaberne 2017.

For Jamie Murray var sejren hans anden ved US Open-mesterskabet i mixed double, og det var tredje år i træk, at han kunne rejse hjem med en US Open-titel i bagagen, efter at han de to foregående år havde vundet herredoubletitlen i 2016 (sammen med Bruno Soares) og mixed double-titlen i 2017 (sammen med Martina Hingis). Det var karrierens fjerde grand slam-titel i mixed double for Murray og hans sjette grand slam-titel i alt.

Pengepræmier 

Den samlede præmiesum til spillerne i mixed double androg $ 505.000 (ekskl. per diem), hvilket var en stigning på 1,0 % i forhold til året før, og bortset fra at førstepræmien var hævet fra $ 150.000 til $ 155.000, var præmierne i alle runder uændret i forhold til 2017.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen.

Resultater

Se også 
 US Open-mesterskabet i herresingle 2018
 US Open-mesterskabet i damesingle 2018
 US Open-mesterskabet i herredouble 2018
 US Open-mesterskabet i damedouble 2018

Eksterne henvisninger 
 US Open

Noter 

US Open 2018
2018
The Pleasure Garden

The Pleasure Garden er en britisk stumfilm fra 1925 instrueret af Alfred Hitchcock og filmen var Hitchcocks instruktørdebut. Det handler om to Korpiger på Pleasure Garden Theatre i London og deres relationer.

Medvirkende 
 Virginia Valli - Patsy Brand
 Carmelita Geraghty - Jill Cheyne
 Miles Mander - Levet
 John Stuart - Hugh Fielding
 Ferdinand Martini - Mr. Sidey
 Florence Helminger - Mrs. Sidey
 Georg H. Schnell - Oscar Hamilton
 Karl Falkenberg - Prins Ivan
 Lewis Brody

Eksterne henvisninger 
 

Britiske film fra 1925
Stumfilm fra Storbritannien
Film i sort-hvid
Film instrueret af Alfred Hitchcock
Kildemoes

Kildemoes er et dansk cykelmærke, grundlagt af Børge Kildemoes i 1942 i Odense.

I starten producerede han cykler under navnet Børge Kildemoes Cykelfabrik i kælderen i familiens villa i Odense. I 1959 flyttede han produktionen til det nedlagte mejeri i Nørre Lyndelse.

I 1987 blev Kildemoes opkøbt af svenske Monark Stiga, der i 1995 blev overtaget af Grimaldi Industri, og Kildemoes kom ind i koncernen Cycleurope. De svenske ejere lukkede 1. oktober 2010 produktionen af cykler i Danmark, og flyttede den til Frankrig, Sverige, og Fjernøsten. Tilbage blev omtrent 20 administrative medarbejdere i Nr. Lyndelse.

Eksterne henvisninger 
 www.kildemoes.dk
 Cykelproduktion i Odense på odenseleksikon.dk

Faaborg-Midtfyn Kommune
Etableret i 1942
Sportsudstyrsproducenter fra Danmark
Cykelproducenter
Cykelmærker
Værslev

Værslev er en by i Værslev Sogn. Indtil Kommunalreformen i 1970 lå den i Skippinge Herred, Holbæk Amt, derefter Vestsjællands Amt.

Historie 
Værslev omtales første gang i Roskildebispens Jordebog omkring 1370 som Wessløf, Wæslef, Veslef og Weslef, senere 19. februar 1445 som Weseloff.

Værslev landsby bestod i 1682 af 17 gårde, 1 hus med jord og 4 huse uden jord. Det samlede dyrkede areal udgjorde 505,9 tønder land skyldsat til 123,19 tønder hartkorn. Dyrkningsformen var trevangsbrug.

Værslev fik station på Nordvestbanen, der blev indviet 30. december 1874, og blev jernbaneknudepunkt, da Slagelse-Værslev-banen blev indviet 30. april 1898. Omkring århundredeskiftet skildres forholdene således: "Værslev med Kirke, Præstegd., Skole, Friskole, Mølle og, noget N. for Byen, Jærnbanestation med Telegrafstation". Nogen nævneværdig byudvikling skete ikke.

Privatbanen Hørve-Værslev Jernbane (HVJ) blev indviet 6. maj 1919. Den havde i Værslev egen drejeskive og ensporet remise med overnatningsmulighed for togpersonalet, men der var ikke vandforsyning til lokomotiverne.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Bent Søndergaard: Indledende studier over den nordiske stednavnetype lev (löv); København 1972

Byer i Kalundborg Kommune
Manezjnajatorvet

Manezjnajatorvet (eller Manegetorvet; , ) er en stor åben plads i centrum af Moskva, Rusland. Torvet ligger lige nord for Kreml og har mod sydøst forbindelse med Den Røde Plads gennem Opstandelsesporten ved det Statlige historiske museum. Lidt længere mod nordøst ligger Teaterpladsen.

Manezjnajatorvet kantes af Hotel Moskva i nordøst, Statlige historiske museum mod sydøst, Manegen i sydvest og af Moskvauniversitetets tidligere hovedbygning mod nord. I det nordøstre hjørne ligger Statsdumaen og her udgår også en af Moskvas største gader, Tverskaja, fra. Tunnelbanestationen Okhotnyj Rjad findes ved torvet, og stationerne Revolutionspladsen og Teatralnaja findes tæt på.

Torvet renoveredes i 1990'erne, og i midten findes nu et stort underjordisk indkøbscenter på fire etager, og parkeringskælder, indkøbscenteret har en stor roterende glaskuppel, der er udformet som et verdensur for den nordlige halvkugle med de største byer markeret.

Galleri

Eksterne henvisninger 

Kreml og den Røde Plads i Moskva
Bygninger, konstruktioner og anlæg i Moskva
Torve og pladser
Veje i Rusland
Grimaldi Industri

Grimaldi Industri er et svensk holdingselskab med hovedkontor i Stockholm. Det er ejet af Salvatore Grimaldi.

Selskabet ejer blandt andet cykelfabrikanten Cycleurope.

Eksterne henvisninger 
 www.grimaldi.se

Virksomheder i Stockholm
Holdingselskaber
Den Internationale Højskole

Den Internationale Højskole () er en folkehøjskole i Helsingør. Skolen har fokus på globalt medborgerskab og interkulturel forståelse. Der er normalt omkring 100 elever på skolen af gangen fra mange forskellige nationaliteter.

Højskolen har hold i både efteråret og foråret samt engelsk- og danskkurser i sommerferien.

Historie 
Den Internationale Højskole blev grundlagt af Peter Manniche i 1921 som et fredsprojekt efter 1. verdenskrig. Skolen har været placeret i Helsingør i hele sin hundredeårige historie med undtagelse af 1943, hvor tyske soldater under besættelsen brugte skolen som barak. I 2022 fejrede skolen 100-års jubilæum.

Eksterne henvisninger 
 IPC's hjemmeside 
 IPC Alumni 

Folkehøjskoler i Danmark
Etableret i 1921
Uddannelse i Helsingør
Skoler i Helsingør Kommune
Mölschow

Mölschow er en by og kommune i det nordøstlige Tyskland, beliggende i Amt Usedom-Nord i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Mölschow er beliggende mellem Zinnowitz og Wolgast mellem Peenestrom og Østersøkysten. Bundesstraße B 111 krydser kommunen. Usedomer Bäderbahns strækning mellem Wolgast (via Peenebrücke Wolgast), og Zinnowitz har trinbræt (tidligere station) i byen. Omkring seks kilometer mod vest ligger Wolgast og fem kilometer mod øst ligger amtets administrationsby Zinnowitz.

Også cykelruten Wolgast-Mölschow-Trassenheide med forbindelse til Karlshagen-Peenemünde, går gennem kommunen.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Nord
Byer i Kreis Vorpommern-Greifswald
Burg Wettin

Burg Wettin er en borg ved Halle i den tyske delstat Sachsen-Anhalt. Den tyske fyrsteslægt Wettin stammer herfra.

Wettin nævnes første gang i år 961 som Vitin civitas. Det antages, at der allerede på karolingisk tid eksisterede et borganlæg her.

Siden begyndelsen af 1990'erne anvendes borgen til et kunstgymnasium.

Eksterne links 

 Burggymnasium Wettin

Wettin
Sachsen-Anhalt
Statsdumaen (flertydig)

Statsdumaen kan henvise til flere emner:

 Statsdumaen, underhuset af Ruslands føderale forsamling
 Statsdumaen (Russiske Kejserrige), underhuset i Det Russiske Kejserriges parlament
 Statsdumaen i Stavropol kraj, Russisk regionalt parlament
 Statsdumaen i Astrakhan oblast, Russisk regionalt parlament
 Lovgivende Duma i Tomsk oblast, tidligere Statsduma i Tomsk oblast, Russisk regionalt parlament
 Statsdumaen i Jaroslavl oblast, Russisk regionalt parlament
 Statsdumaen i Jamalo-Nenetskij autonome okrug, Russisk regionalt parlament

Se også 
 Duma
Mangalitza

Mangalitza er en svinerace, der populært kaldes Ungarsk Uldgris. Den blev oprindelig udviklet inden for rammerne af det tidligere Østrig-Ungarn i sidste halvdel af det 19. århundrede. Svineracen kendetegnes ved en naturlig hårdførhed; den kan klare sig ude, året rundt, og uden brug af medicin og dyrlægebesøg. Racen er opstået på baggrund af et krydsningsarbejde mellem flere svineracer fra forskellige dele af imperiet. Desuden spekuleres der i, om racen også har en vis mængde vildsvineblod i sig.

Kendetegn 
Svinet kendes på sin naturlige mængde af børster/hår, som har en tendens til at krølle. Renracet findes der tre farvetyper af grisen: blond, rød og sort med blond mave og ben. Om foråret vil svinet fælde en god del af pelsen. Pattegrise er ofte stribede.

Produktionsegenskaber 
Undersøgelser indikerer at kødet fra denne race er mere mørt, har bedre fedtmarmorering samt en sundere fedtsyresammensætning end de fleste andre svineracer. Dog er spæklaget også tykkere, og desuden er kødet mørkere end forbrugerne er vant til.

Smagen er blevet karakteriset som værende med en mild nøddesmag samt som smagende mere 'vildt-agtigt', som en blanding af vildsvin og alm. svin. (Dog har fodringen meget at skulle have sagt). Generelt er smagen mere intensiv end kommercielt svinekød, hvilket kan tilskrives den langsommere tilvækst og opdrætsforholdene generelt.

Tilvæksten er også relativt lav, og det forventes at en uldgris skal bruge ca. 12 måneder for at nå slagtevægt (mod ca. 10 måneder for kommercielt produceret svin), altså 2 måneder ekstra i forhold til hvordan de fleste svin produceres. Man forventer at kuldstørrelsen er på ca. 5-6 grislinger, hvilket også er betydeligt færre end hvad storproducenter normal opnår pr. so. Desuden er hundyrene relativt langsomme om at blive kønsmodne.

De ovenstående faktorer betyder at den Ungarske Uldgris snarere henvender sig til hobbyavlere og/eller nicheproduktion, end til storstilet moderne kommerciel produktion.

I øvrigt kan "ulden" ikke bruges som uld fra får m.fl. da den er alt for strid. Desuden er det yderst vanskeligt at klippe et svin. Dog kan man samle den fældede vinterpels op eller udnytte pelsen ved slagtning. I dag har svinepels dog sjældent en funktion, men den kunne bruges til fx at lave af presenninger med, til hår på børster eller som afdækning i køkkenhaven, hvor man kan lægge den om fx jordbærplanterne. Dog formodes den at være en dårligere kilde til næringsstoffer ved brug i køkkenhaven, når man sammenligner med fåreuld, da den mangler fåreuldens lanolin.

Referencer

Eksterne henvisninger 

Tamsvin
Svineracer
NWSL Shield

NWSL Shield er en årlig hæder, der uddeles til det National Women's Soccer League (NWSL) hold, der har opnået flest point under selve fodboldsæsonen, før play-off blandt de fire øverste hold afgør hvilket hold der vinder mesterskabet. NWSL Shield er blevet uddelt årligt siden 2013 og anerkendes som en stor pokal i ligaen.

Seattle Reign FC har to gange vundet NWSL Shields siden etableringen i 2013, og har vundet flest af alle hold i NWSL pr. 2016.

North Carolina Courage er forsvarende holdere af hæderen (2017 sæsonen).

Danske vindere af NWSL Shield 
Katrine Veje vandt hæderen i 2015 med Seattle Reign FC. Nadia Nadim vandt hæderen i 2016 med Portland Thorns FC.

Referencer 

Kvindefodbold i USA
Susi Hyldgaard

Susi Hyldgaard (født 17. juni 1963 i New York City - død 21. januar 2023) var en dansk jazzsangerinde, -pianist og -komponist.

Kort tid efter Hyldgaards fødsel flyttede familien til Danmark, hvor hun gik i folkeskole i Gammel Holte og efterfølgende gik på musiklinjen på Holte Gymnasium, hvorfra hun dimitterede i 1984.

Hyldgaard er datter af en jazzentusiast og en kontrabassist, og startede i en alder af fem år til klaverundervisning. Senere læste hun musik på Københavns Universitet og arbejdede efterfølgende som journalist for DR.

I 1996 udgav hun sit første album My Female Family. For det efterfølgende album Something Special Just For You fik hun i 2000 en Dansk Grammy.

Ud over sin optræden tager Hyldgaard på turneer i Europa og Canada og har arbejdet sammen med bl.a. Niels-Henning Ørsted Pedersen, Nils Landgren og Dalia Faitelson. Sammen med Per Jørgensen og Robert Wyatt har hun medvirket i Michael Mantlers udgave af Paul Austers stykke Hide and Seek i København og Berlin.

Diskografi 
 My Female Family (1996)
 Something Special Just For You (1999) med Jannik Jensen
 Home Sweet Home (2002)
 Blush (2005) med Steve Argüelles, Suzanne Carstensen, Dickon Hinchliffe og Jannik Jensen
 Magic Words (2007) med Aldo Romano, Jannik Jensen, Carsten Sønderskov, Niels Ehrhardt, Erling Kroner og Kasper Winding7
 It's Love We Need (2009) med NDR Bigband
 Dansk (2011)

Referencer 

Jazzmusikere fra Danmark
Personer fra New York City
So I'm An Islander

So I'm An Islander er et sønderjysk musikprojekt startet i 2011 af Søren Nissen Jørgensen (født 6. marts 1988), som er bosat i Sønderborg. So I'm An Islander er reference til Søren Nissen Jørgensens opvækst i Augustenborg på øen Als, og selve musikprojektet er inspireret af den sønderjyske kultur, historie og natur - specielt Als og Sønderborg. Dette kommer til udtryk i musiktitlerne, som oftest bærer en sønderjysk titel efterfulgt af en engelsk oversættelse i parentes. Musikken er instrumental og hører til inden for genrene ambient og neoklassisk. Al musik er udgivet under Creative Commons licens.

Internationale forbindelser 
Søren Nissen Jørgensen har samarbejdet med forskellige uafhængige filmskabere og dokumentarister, som har gjort brug af musikken. I 2014 udkom den prisvindende dokumentarfilm Sunset over Selungo instrueret af britiske Ross Harrison, som havde to So I'm An Islander-numre på sit soundtrack. Nummeret "Dæ, Mæ o Ål'sammel (You, Me and Everybody)" høres i åbningscenen og nummeret "Æ Ka'fe å æ Jørn (The Café on the Corner)" lukker filmen. Dokumentaren vandt kategorien "Jury Award" ved Kuala Lumpur Eco Film Festival 2014 i Malaysia samt kategorien "First Place" og "People's Choice" ved Films For the Forest 2015 (USA), og blev vist ved SXSW Festivalen 2015. Derudover var dokumentarfilmen officielt udvalgt til FreedomFilmFest 2014 (Malaysia), Ekotopfilm 2014 (Slovakiet) og Native and Indigenous Film Fest 2014 (Tjekkiet). En speciel 5 minutter kort version af dokumentaren under navnet 'Balan The Blowpipe Maker' indeholdende nummeret "Dæ, Mæ o Ål'sammel (You, Me and Everybody)" blev udgivet på National Geographic's Short Film Showcase i 2014.

Diskografi 
 Woodwork, 2012
 Winter Horizon, 2012 (EP)
 Æwenty'e, 2013
 So I'm An Islander, 2013
 Faue, 2013
 Mælodium Ambientum, 2013 (compilation)
 Føjst, 2014 (EP)
 Væst Ven, 2014 (EP)
 Mælodium Ambientum Klaviatorium, 2014 (compilation)
 Bræuw, 2015 (EP)
 Stelheij, 2016 (EP)
 Mælodium Ambientum 2, 2017 (compilation)
 An, 2018 (EP)

Eksterne henvisninger 
 
 National Geograhic Short Film Showcase (Engelsk)

Musikgrupper fra Danmark